1930. gada Pasaules čempionāts hokejā
1930. gada Pasaules čempionāts hokejā (arī 1930. gada Eiropas čempionāts hokejā) bija pirmais atsevišķais (līdz tam pasaules čempionus noskaidroja Olimpiskajās spēlēs) Pasaules čempionāts hokejā. Tas notika no 29. janvāra līdz 10. februārim Šamonī, Vīnē un Berlīnē. Kanāda, ko pārstāvēja hokeja klubs Toronto CCMs, mačā par zeltu ar rezultātu 6-1 pārspēja Vāciju. Savu pirmo Eiropas čempionu titulu ieguva Vācija, kas Eiropas finālā ar 2-1 pārspēja Šveici.